**Cyfarfodydd Tiwtoriaid**

**14 Rhagfyr 2020** (12 yn bresennol)

|  |
| --- |
| **Cwestiynau gramadegol** |
| **Sylfaen tud. 158 'Hi yw'r lleia‘. Ar dud. 159 'Tyddewi yw'r ddinas leia swnllyd.’ Pam 'lleia' mewn un achos a 'leia' yn y nall?** Cyflwynir **y lleia** er mwyn cysondoeb – nid yw **ll** a **rh** yn treiglo ar ôl **y**. Derbynnir bod **Hi yw’r lleia** a **Hi yw’r leia** (sef Hi yw’r un leia) yn gywir. O ran **y ddinas leia swnllyd**, mae **ll** a **rh** yn treiglo ar ôl enw benywaidd unigol.Aed ymlaen i drafod pryd na fydd **ll** a **rh** yn treiglo. Gall helpu i gofio: Mae’n **rhy** oer i fynd **yn** **y mor cyn un**. |
| **Fyddech chi’n dweud ‘Paris yw un o ddinasoedd mwyaf prydferth y byd’ neu ‘fwyaf pryderth’ gan ein bod yn cyfeirio at un ddinas.** Y farn unfrydol oedd bodd yr ansoddair yn dilyn enw lluosog ac o’r herwydd nad oes angen treiglo yma. |
| **Mewn ymateb i’r cwestiwn ‘Tasech chi’n gweld hanner can punt ar lawr tu allan i siop, beth fasech chi’n ei wneud?’, oes rhaid cadw at yr un amser, hynny yw ‘Baswn i’n gwirio nad arian ffug yw/oedd/fyddai fe’. Pa ateb sy’n dderbyniol.**Cwestiwn diddorol. Greddf pawb oedd dweud bod **yw** ac **oedd** yn iawn ond nid fyddai. |
| **Sgwrs gyffredinol** |
| Rhannwyd pawb yn grwpiau bach i gael sgwrs ‘diwedd tymor’. Nododd pawb fod eu sgiliau technegol a thiwtora ar-lein wedi datblygu’n aruthrol. Nodwyd rhai manteision dysgu rhithiol: hwylustod, llai o salwch ymhlith tiwtoriaid, y gallu i ddysgu rhagor o oriau. Nodwyd bod rhai elfennau’n mynd ar goll wrth ddysgu’n rhithiol: gallu gweld y dysgwyr drwy’r amser, ymyrraeth ieithyddol gyson a bywiog, ffurfio perthynas. |
| **Calendr digwyddiadau** |
| Atgoffwyd pawb am y sesiwn goginio fyw olaf ddydd Gwener, cyngerdd Dafydd Iwan ddydd Iau a hyfforddiant Mynediad ar 7 Ionawr, i edrych yn benodol ar gyrsiau cyfunol. |
| Cyfarfod nesaf: 11 Ionawr am 2pm. Byddwn yn cwrdd bob yn ail wythnos yn y flwyddyn newydd. Anfonir dolen newydd ar gyfer y tymor nesaf. |